หนูกินยาคุมแบบ28เม็ดคะ แต่ลืมกินคืนวันศุกร์กับวันเสาร์ คือเม็ดที่ 20-21 แล้วเหมือนมีเลือดออกทางช่องคลอดไม่รุ้ว่ามันคือ ประจำเดือนหรืออะไรคะ แล้วต้องทานยาต่อยังไง
สวัสดีค่ะ หากลืมทานยาคุมกำเนิดไป 2 วันคือเม็ดที่ 20 และ 21 ดังกล่าว เลือดที่ออกในวันต่อมา ย่อมเป็นผลจากการที่ไม่มีฮอร์โมนไปกระตุ้นเยื่อบุโพรงมดลูก เยื่อบุจึงลอกตัวออกมาเป็นประจำเดือนค่ะแนะนำว่าให้นับจากเม็ดสุดท้ายที่ทานไป คือในวันพฤหัส ให้นับไปอีก 7 วัน แล้วให้เริ่มทานยาคุมกำเนิดแผงใหม่ต่อไปเลยค่ะ ส่วนเม็ดยาเม็ดที่ 22-28 ไม่จำเป็นต้องทานเนื่องจากเป็นเม็ดยาที่ไม่มีฮอร์โมนค่ะยกเว้นในบางยี่ห้อที่มีเม็ดยาฮอรโมน 22 (เช่น ออยเลซ) หรือ 24 เม็ด (เช่น มินิดอซ) แนะนำให้เริ่มทานยาคุมกำเนิดแผงใหม่ต่อไปเลยตั้งแต่วันนี้เลยค่ะ